
R E F E R A T   D E   A P R O B A R E
[bookmark: _Hlk168476508]privind aprobarea Regulamentului de organizare și funcționare al Centrului de Agrement, Sport și Educație din Municipiul Brad



Începând cu data de 5 iunie 2016 a fost dat în folosință ”Centru de Agrement, Sport și Educație”  situat  în municipiul Brad, strada Vânătorilor, nr. 7, județul Hunedoara, iar prin Hotărârea Consiliului Local nr. 69/2016 a fost aprobat Regulamentului de organizare și funcționare al acestuia.
De la data punerii în funcțiune și până în prezent au intervenit o serie de modificări și completări în cuprinsul acestui Regulament de organizare și funcționare atât ca urmare a modificărilor legislative, cât și a solicitărilor și situațiilor  la care nu se făcea referire.
	Astfel, pentru buna desfăşurare a activităţilor recreative, sportive şi de îngrijire corporală în cadrul Centrului de Agrement, Sport și Educație, se impune elaborarea unui nou Regulament de organizare care să instituie regulile de conduită a participanţilor la activităţi, precum şi obligaţiile personalului care asigură întreţinerea spaţiilor şi funcţionarea dotărilor puse la dispoziţia publicului.
În contextul celor de mai sus și ținând cont de prevederile legale în vigoare, am inițiat prezentul proiect de hotărâre prin care am propus aprobarea Regulamentului de organizare și funcționare al Centrului de Agrement, Sport și Educație din Municipiul Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca, la data intrării în vigoare a prezentei hotărâri, să se abroge prevederile Hotărârii Consiliului Local nr. 69/2016, cu modificările ulterioare.
Invoc în susţinerea propunerii mele prevederile art. 2 şi art. 3 din Legea nr. 69/2000 a educaţiei fizice şi sportului, cu modificările şi completările ulterioare, ale  art. 484 şi art. 485 din Legea nr. 227/2015 privind Codul Fiscal, cu modificările şi completările ulterioare, ale art. 30 din Legea nr. 273/2006 privind finanţele publice locale, cu modificările şi completările ulterioare, ale art. 129 alin. (1), alin. (2) lit. c), alin. (6) lit. a), alin. (7) lit. a), lit. c), lit. e) și lit. f) din O.U.G. nr. 57/2019 privind Codul administrativ, cu modificările şi completările ulterioare precum și ale art. 11 alin. (4) din Legea nr. 554/2004 a contenciosului administrativ, actualizată.

